open-index/open-wikipedia-markdown huggingface dataset:
ენქერი

მინი|მარჯვნივ|250 პქ|ენქერი
**ენქერი** *( - ლახვარი)* — მღვდელმსახურის შესამოსელი. ოთხკუთხოვანი რომბისებური ფორმის ქსოვილი ჯვრის გამოსახულებით, რომელსაც ერთ კუთხეზე თასმა აქვს დამაგრებული მხარზე დაკიდვისთვის. ენქერს ეპისკოპოსი სარტყელის შემოსვის შემდეგ იკეთებს, მარჯვენა გვერდზე. ღვაწლმოსილი და გულმოდგინე მსახურებისათვის, ენქერის ტარების უფლებით მღვდელმთავრისაგან ჯილდოვდებიან დამსახურებული მღვდლები, რომლებიც მას ასევე მარჯვენა მხარეს ატარებენ. ასეთ შემთხვევაში საგვერდული მარცხენა მხარეს კეთდება. არქიმანდრიტისათვის, ისევე, როგორც მღვდელმთავრისათვის, ენქერი სამოსის აუცილებელი ნაწილია. 

სიმბოლურად ენქერი ნიშნავს ღვთის ძალის სიდიადეს და მაცდურზე, ეშმაკზე გამარჯვებას, ამასთანავე აღნიშნავს სულიერ მახვილის, ანუ ღვთის სიტყვას, რომლითაც შეიარაღებულნი უნდა იყვნენ სასულიერო პირები ურწმუნოებასა და უწმინდურებასთან საბრძოლველად, ისევე როგორც საგვერდული. გარდა სიმბოლური დატვირთვისა, მას აქვს პრაქტიკული დანიშნულებაც. სასულიერო პირს შეუძლია გამოიყენოს დაჩოქვისას, მუხლების დასადებად.

წმინდა გერმანე კონსტანტინოპოლელი ენქერზე წერს:

Textile07 (Kirillo-Belozersk).jpg|1560 წელს დამზადებული ენქერი
Epigonation (1911).jpg|1911 წელს გადაღებული სურათი სერგეი პროკუდინ-გორსკის მიერ

## ლიტერატურა
* *გაზეთი „საპატრიარქოს უწყებანი“, №19 2004 წ.*
* „საეკლესიო თხრობა და საიდუმლო ჭვრეტა“, გაზ. „საეკლესიო სიწმინდენი“, №1, 2000.
* „საქართველოს ეკლესიის კალენდარი“, 2005. წ.
* „ქართული მატერიალური კულტურის ეთნოგრაფიული ლექსიკონი“

კატეგორია:მღვდელმსახურის შესამოსელი
ლუზიტანია (რომის პროვინცია)

thumb|250px|ლუზიტანიის რუკა
**ლუზიტანია** () — ძველრომაული პროვინცია, რომელიც მდებარეობდა თანამედროვე პორტუგალიის უდიდეს ნაწილზე და სამხრეთ-დასავლეთ ესპანეთში (ესპანეთის დღევანდელი ავტონომიური რეგიონი ესტრემადურა, ასევე სალამანკის პროვინცია და ავილა).  ლუზიტანიის დედაქალაქი  იყო  მერიდა.

## გეოგრაფია 
ლუზიტანიას ჩრდილოეთიდან საზღვრავდა მდინარე დორუ, აღმოსავლეთიდან ესაზღვრებოდა ტარაკონის ესპანეთი, ხოლო სამხრეთიდან – ბეტიკა. სახელწოდება მოდის იბერიის ნახევარკუნძულის ძველი მაცხოვრებლების ლუზიტანების სახელიდან, რომლებმაც განიცადეს ძლიერი რომანიზაცია კლასიკურ ანტიკურ პერიოდში. შემდეგ კი შევიდნენ თანამედროვე პორტუგალიელების შემადგენლობაში. 

ლუზიტანია დაარსდა ძვ. წ. 15 წელს, მას შემდეგ რაც გამოეყო ესპანეთის პროვინციას. მათი ეკონომიკური სიძლიერე დაფუძნებული იყო ვერცხლისა და რკინის მდიდარ საბადოებზე, რომლებზეც ძალიან მაღალი მოთხოვნა იყო რომაელთა მხრიდან.

## რესურსები ინტერნეტში 
* იბერიის პრე-რომაული მოსახლეობის რუკა 

კატეგორია:რომის პროვინციები
კატეგორია:პორტუგალიის ისტორია
კატეგორია:ესპანეთის ისტორია
პორტუგალიის გეოგრაფია

მინი|პორტუგალიის კონტინენტური ნაწილის, სატელიტური ფოტო
**პორტუგალია** არის ევროპის დასავლეთით, განაპირა სახელმწიფო. მისი ძირითადი ნაწილი განლაგებულია იბერიის ნახევარკუნძულზე და ესაზღვრება მხოლოდ ესპანეთს, მთლიანობაში მისი სასაზღვრო ზოლის სიგრძე ესპანეთთან შეადგენს  1214 კილომეტრს.  თუმცა სასაზღვრო ზოლს მდინარე *კაიადან* მდინარე *კუნკომდე* პორტუგალია არ აღიარებს, რომლის ოკუპაციაც ესპანეთის სამეფომ 1801 წელს მოახდინა. პორტუგალია ასევე აკონტროლებს აზორის და მადეირას კუნძულებს. მთლიანობაში ქვეყანას უკავია 92 090 კმ² ფართობი, საიდანაც 91470 კმ² არის ხმელეთი, ხოლო 620 კმ² წყალი.

## რესურსები ინტერნეტში
* "პორტუგალია" https://www.cia.gov/library/publications/the-world-factbook/geos/po.html .
* სიმინგტონი, მარტინი. *პორტუგალია* (მოგზაურთა სახელმძღვანელო). დორლინგ კინდერსლის გამომცემლობა: 2003. ISBN 0-7894-9423-X

## სქოლიო
კატეგორია:პორტუგალიის გეოგრაფია
მიტრა

მინი|მარჯვნივ|200 პქ|მიტრა
[მინი|მარჯვნივ|200 პქ|[ილია II|საქართველოს კათოლიკოს-პატრიარქი ილია II და მიტროპოლიტი ანანია]]
**მიტრა** *( - კრავი}* — სამღვდელთმთავრო გვირგვინი, პატარა ხატებითა და ძვირფასი, ფერადი თვლებით შემკული. ეპისკოპოსის ლიტურგიული შესამოსელი. საეკლესიო ლექსიკონში ჩამოთვლილია ღვთისმსახურები: მღვდელმთავრები, არქიმანდრიტები და დამსახურებული დეკანოზები, რომელთაც მიტრის ტარების უფლება აქვთ. კათოლიკოს-პატრიარქის, მიტროპოლიტებისა და მთავარეპისკოპოსების მიტრები სავალდებულოა ჯვრებით გვირგვინდებოდეს. ეს წესი მოსკოვის, 1667 წლის საეკლესიო კრებამ დააკანონა. 

ძველად საბერძნეთში მიტრას უწოდებდნენ თავზე წასაკვრელ ფართო ბაფთას, ძველი აღთქმის მღვდელმთავართა კიდარის მაგვარს, რომელიც ინასკვებოდა კეფაზე და გრძელი ბოლოებით ზურგზე ეშვებოდა. შედგებოდაა წინა და უკანა ნაწილისაგან. ორივე მათგანი წაწვეტებული ფორმის იყო. თავსაბურავის უკანა მხარეს უერთდებოდა ორი განიერი, კეფასა და მხრებზე დაშვებული ლენტი. დროთა განმავლობაში ბაფთამ მიიღო ქუდის ფორმა, რომელიც ზემოდან ღია იყო, წინა მხარეს კი ამოქარგული ხატებით შემკული. 

მიტრის არსებობის პირველი ცნობა XI საუკუნით თარიღდება, როდესაც რომის პაპმა, ლეო IX-მ (1049-1054) მიტრა უბოძა ტრევირის მთავარეპისკოპოსს ევერარდოს, რომელიც მას რომში გაჰყვა. თავდაპირველად მიტრის ტარების უფლებით მხოლოდ ალექსანდრიის პატრიარქი სარგებლობდა, კონსტანტინეპოლის დაცემის შემდეგ (1453 წ.) მიტრის ტარება საყოველთაო გახდა როგორც დასავლეთის, ასევე აღმოსავლეთის მართლმადიდებლურ ეკლესიებში და ეპისკოპოსის შესამოსელ აუცილებელ ნაწილად იქცა.

აღმოსავლეთის ეკლესიაში სიმბოლურად ეპისკოპოსის მიტრა მეფის გვირგვინს გაუთანაბრდა, რადგან ეპისკოპოსი მღვდელმსახურების დროს წარმოადგენს ზეცათა მეუფეს — იესო ქრისტეს. მიტრა აღნიშნავს ეკლის გვირგვინს, რომელიც ვნებულ მაცხოვარს დაადგეს თავზე (მათე 27, 29). აგრეთვე სუდარას, რომელიც დამარხვისას თავზე შემოახვიეს (იოან. 20, 7).

მართლმადიდებელი ეკლესიაში, მიტრის ტარების მხრივ, გამორჩეულია ალექსანდრიის ეკლესია და მისი მმართველი, რადგან მისი წოდებაა „პაპი და პატრიარქი ალექსანდრიისა“, შესაბამისად მსახურების დროს, პატრიარქის მიტრასთან ერთად იყენებს, პაპის ტიარასაც.

სულხან-საბა ორბელიანი მიტრას ასე განმარტავს: 

## ლიტერატურა
* *გაზეთი „საპატრიარქოს უწყებანი“, №19 2004 წ.*
* *გერმანე კონსტანტინეპოლელი*, „საეკლესიო თხრობა და საიდუმლო ჭვრეტა”, თბ, 2004 წ.
* *პეტროზილო პიერო*, „ქრისტიანობის ლექსიკონი“, თბ. 2011 წ.
* *სულხან-საბა ორბელიანი*, „ლექსიკონი ქართული“, ტ. 1, თბ, 1991 წ.

კატეგორია:მღვდელმსახურის შესამოსელი
ფიფა-ს პრეზიდენტების სია

აქ წარმოდგენილია **ფიფა-ს პრეზიდენტების სია** და მათი მმართველობის წლები. სამი მათგანი თანამდებობაზე ყოფნის დროს გარდაიცვალა.

## რესურსები ინტერნეტში 
* ფიფა-ს პრეზიდენტები .
თეოდორიხ II

მინი|მარჯვნივ|200პქ|თეოდორიხ II – XVIII საუკუნის გრავიურა
**თეოდორიხ II** () (დ. 426  — გ. 466) — ვესტგუთების მეფე. თეოდორიხ I-ის შვილი, ალარიხ I-ის შვილიშვილი. ქვეყანას მართავდა 453-466 წწ. მამამისთან და თავის ძმასთან თეოდორიხ I-თან ერთად ებრძოდა ჰუნების მეფე ატილას კატალაუნის ველზე. 

## რესურსები ინტერნეტში
* იორდანი – ვესტგუტების წარმოშობის შესახებ.
* ისიდორ სევილიელი. გუტების ისტორია.
* ვესტგუტების მეფეების ქრონიკა.
* სარაგოსის ქრონიკა.

კატეგორია:ვესტგუთების მეფეები
კატეგორია:დაბადებული   426
კატეგორია:გარდაცვლილი 466
კატეგორია:დაბადების წელი უცნობია
მაგალუფი

მინი|მარჯვნივ|250პქ|მაგალუფ-ბიჩი
**მაგალუფი** — კურორტი ესპანეთში, მდებარეობს ბალეარის კუნძულებზე, კუნძულ მალიორკაზე. ქალაქ პალმა-დე-მაიორკადან 15 კილომეტრში.

მაგალუფი ერთ-ერთი ყველაზე პოპულარული კურორტია კუნძულ მალიორკაზე.  გარშემო აკრავს სამი ცნობილი სანაპირო: მალიორკა-ბიჩი, მაგალუფ-ბიჩი და პალმა-ნოვა. კურორტი ცნობილია ღამის კლუბებით (800-ზე მეტი), დისკოტეკებით და ბარ-რესტორნებით. მაგალუფში წელიწადში დაახლოებით 1 მილიონი ტურისტი ჩადის, მათი დიდი ნაწილი სტუმრობს დიდი ბრიტანეთიდან, ნორვეგიიდან და შვეიცარიიდან.

## გართობა
მაგალუფში მდებარეობს მალიორკაში ერთ-ერთი ყველაზე პოპულარული კლუბი „BCM planet dance“, რომელიც 4000 ადამიანს იტევს.

## ისტორია 
კურორტის მშენებლობა დაიწყო 1950 წელს, როდესაც Cas Saboners ფერმის ადგილას აშენდა პირველი სასტუმრო „Atlantic Hotel“.

## რესურსები ინტერნეტში
* BCM Planet Dance
* Information on Magaluf Hotels

კატეგორია:ესპანეთის კურორტები
Sqeezer

**Sqeezer** (ხოლმე Squeezer) — გერმანული ევროდენს-ჯგუფი. ცნობილია ჰიტ-სინგლით „Blue Jeans“ (1996). ამ სინგლის წარმატების გამო, საკმაოდ პოპულარული იყო ამავე წლის სტუდიური ალბომი „Drop Your Pants“ - ესპანურ ჩარტში ის #6 პოზიციაზე 4 კვირაზე მეტხანს იყო.

## დისკოგრაფია 
### ალბომები 
* 1996: *Drop Your Pants*
* 1998: *Streetlife*

### სინგლები 
* 1995: *Scandy Randy* (გერმანია #39)
* 1996: *Blue Jeans* (გერმანია #16, ავსტრია #28)
* 1996: *Sweet Kisses* (გერმანია #24)
* 1997: *Saturday Night* (გერმანია #43)
* 1997: *Tamagotchi* (გერმანია #55)
* 1997: *Get It Right* (გერმანია #46)
* 1998: *Without You* (გერმანია #10, ავსტრია #10, შვეიცარია #12)
* 1998: *Wake Up* (გერმანია #59)
* 1999: *Wishing You Were Here*
* 2001: *Remember Summertime*
* 2002: *3 Times* 
* 2004: *Hot Ski Teeny*
* 2004: *Hot Bikini*
* 2006: *Blue Jeans 2006*
* 2008: *High Heels*
* 2010: *High Heels - New Mixes 2010*

კატეგორია:გერმანული ჯგუფები
კატეგორია:ევროდენს ჯგუფები
სეტუბალი

**სეტუბალი** (; [sɨˈtubaɫ]) – ქალაქი სეტუბალის მუნიციპალიტეტში, ამავე მუნიციპალიტეტის ადმინისტრაციული ცენტრი.  ფართობი  172 კმ², მუნიციპალიტეტის მოსახლეობა 123,496 (2021) კაცი, ქალაქში ცხოვრობს   89,303 კაცი.

ალ-ანდალუსიის სახელმწიფოს არსებობის პერიოდში (711–1492)  ქალაქს არაბული სახელი შეტუბალი ეწოდებოდა ( ).

ქალაქის დღსასწაული დღე არის 15 სექტემბერი,  რომელიც სათავეს 1860 წლიდან იღებს, როდესაც  პედრუ V-მ სეტუბალს ოფიციალურად მიანიჭა ქალაქის სტატუსი.

დღევანდელი მერი არის *ანდრე მარტინსი*,  ერთიანი დემოკრატიული კოალიციიდან.

## ისტორია 
სეტუბალი მდებარეობს მდინარე სადუს ჩრდილოეთ ნაწილში, ოკეანის შესართავთან. პორტუგალიის დედაქალაქ ლისაბონიდან დაახლოებით 40 კილომეტრში.

## სპორტი 
ქალაქის მთავარი სპორტული კლუბი არის ვიტორია, დაარსებული 1910 წლის 20 ნოემბერს.

## გალერეა 

Image:Forte S Filipe.JPG|წმინდა ფილიპეს სახელობის XVI საუკუნის ციხესიმაგრე
Image:Church in Praca do Bocage.JPG|წმინდა ჯულიას სახელობის ეკლესია სეტუბალის ცენტრში.
Image:Setubal.Igreja de Jesus01.jpg|იესოს სახელობის მონასტერი სეტუბალში (XV-XVI საუკინეები.
Image:Jesus Convent 5.JPG| იესოს სახელობის მონასტერი სეტუბალში.
Image:Setubal.Igreja de Jesus02.jpg|იესოს სახელობის მონასტრის ძირითადი შესასვლელი
Image:Porto de Setubal I.jpg|სეტუბალის პორტის ხედი.
Image:Jardim Bonfim Setubal 2.JPG|პარკი სეტუბალში.
Image:Setubal 20070727.jpg|*Largo da Misericórdia*.

## რესურსები ინტერნეტში 
* ქალაქის მერიის ოფიციალური საიტი
* მოგზაურობა პორტუგალიაში: Setúbal
* Travel-Images.com/ ქალაქის და სეტუბალის მუნიციპალიტეტის სურათები
* სეტუბალის სურათები

## სქოლიო 
კატეგორია:პორტუგალიის ქალაქები
The Lord of the Rings: Aragorn's Quest

'''''The Lord of the Rings: Aragorn's Quest'''* — მესამე პირის ტიპის მოქმედებითი-სათავგადასავლო თამაში, შექმნილი Headstrong Games-სა და TT Fusion-სი მიერ შემდეგი პლატფორმებისთვის: Wii Nintendo DS, PlayStation 2, PlayStation 3 და PlayStation Portable. ეს არის რიგით პირველი თამაში, დაფუძნებული *ბეჭდების მბრძანებლის'' ქრონიკებზე, რომელიც გამოსცა Warner Bros. Interactive Entertainment. თამაშმა მიიღო უარყოფითი შეფასებები კრიტიკოსებისგან.

## თამაშის შესახებ 
მოვლენები იწყება ორიგინალურ ტრილოგიაში განვითარებული მოვლენების შემდეგ. ახალგაზრდა ჰობიტს სემუაიზ გემჯი მოუთხრობს არაგორნის გმირობების შესახებ. მთელი თამაში ეფუძნება ტრილოგიის სამივე წიგნში აღწერილ ქრონიკას. მოთამაშეს საშუალება ეძლევა, გამოიყენოს ხმალი და ცხენი. მეორე მოთამაშის შემთხვევაში, თამაშს უერთდება განდალფის პერსონაჟი.

## რესურსები ინტერნეტში 
*ოფიციალური საიტი

## სქოლიო
კატეგორია:თამაშები შუახმელეთის შესახებ
კატეგორია:2010 წლის ვიდეო თამაშები
კატეგორია:მოქმედებითი-სათავგადასავლო თამაშები
კატეგორია:კოოპერატიული ვიდეო თამაშები
კატეგორია:Headstrong Games
კატეგორია:Nintendo DS-ის თამაშები
კატეგორია:PlayStation 2-ის თამაშები
კატეგორია:PlayStation 3-ის თამაშები
კატეგორია:PlayStation Portable-ის თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:ვიდეო თამაშები შემუშავებული გაერთიანებულ სამეფოში
კატეგორია:Warner Bros. Interactive Entertainment-ის თამაშები
კატეგორია:Wii-ის თამაშები
კატეგორია:ფილმებზე დაფუძნებული ვიდეო თამაშები
X-Perience

**X-Perience** — გერმანული სინთპოპ / ევროდენს-ჯგუფი. ყველაზე მეტად იგი ცნობილია ჰიტ-სინგლებით "A Neverending Dream", "Circles of Love" და "I Don’t Care".   "Circles of Love" განსაკუთრებით დიდი პოპულარობით სარგებლობდა, ამასთან იგი გამოცემული იქნა ჯგუფის საკუთარ ლეიბლზე.

ჯგუფი მუშაობდა ახალ სტუდიურ ალბომზე, რომელიც 2012 წელს უნდა გამოსულიყო.

## დისკოგრაფია 
### ალბომები 
* *Magic Fields* (WEA) – 1996
* *Take Me Home* (WEA) – 1997
* *Journey of Life* (Polydor) – 2000
* *Lost in Paradise* (Major Records) – 2006
**555* (Valicon Records) – 2020

### სინგლები 
* "Circles of Love" (საკუთარ ლეიბლზე) – 1995
* "Circles of Love" (WEA) – 1996
* "Circles of Love" (რემიქსები) (WEA) – 1996
* "A Neverending Dream" (WEA) – 1996
* "A Neverending Dream" (რემიქსები) (WEA) – 1996
* "Magic Fields" (WEA) – 1997
* "Limited Edition" (X-ფორმის პრომო დისკი) (WEA) – 1997
* "Mirror" (WEA) – 1997
* "I Don’t Care" (WEA) – 1997
* "I Don’t Care (რემიქსები)" (WEA) – 1997
* "Game of Love" (WEA) – 1998
* "Journey of Life" პრომო დისკი (Polydor) – 1999
* "Island of Dreams" (Polydor) – 2000
* "Am I Right" (Polydor) – 2001
* "It’s a Sin" პრომო დისკი (Polydor) – 2003
* "Return to Paradise" (Major Records) – 2006
* "Personal Heaven" - მიჯ იურის მონაწილეობით (Major Records) – 2006
* "I Feel Like You" (Major Records) – 2007
*"Dream A Dream" (Valicon Records) – 2020
*"I Feel Like You 555" (Valicon Records) – 2020

## რესურსები ინტერნეტში 
*ოფიციალური საიტი
*
*საიტზე Discogs

კატეგორია:გერმანული ჯგუფები
კატეგორია:ევროდენს ჯგუფები
A.R.T. Studios

**A.R.T. Studios**  — მუსიკოს და პროდიუსერ მიხაელ კრეტუს პირადი ხმისჩამწერი სტუდია. იგი განლაგებულია კუნძულ იბიცაზე, ესპანეთში.

სტუდიის დიზაინის ავტორები და მშენებლები არიან გიუნტერ ვაგნერი და ბერნდ შტებერი (სიდნეი, ავსტრალია). ძირითადად მასში იწერება პროექტების ენიგმა, Trance Atlantic Air Waves და სანდრა კრეტუს დისკები.

## რესურსები ინტერნეტში
* ტური სტუდიაში


კატეგორია:ხმისჩამწერი სტუდიები
Seven Lives, Many Faces

***Seven Lives, Many Faces*** — მუსიკალურ პროექტ ენიგმას მეშვიდე სტუდიური ალბომი. იგი გამოვიდა 2008 წელს. გამოცემამდე, 12 სექტემბერს, გახდა შესაძლებელი მისი მოსმენა ენიგმას ოფიციალური MySpace გვერდიდან. 2 დღის მანძილზე იგი 400.000 ადამიანმა მოისმინა. ამიტომ, 22 სექტემბრამდე მისი მოსმენა კვლავ შესაძლებელი იყო ტელეკომპანიების MTV და VH1 ვებ-გვერდებზე.

*Seven Lives, Many Faces*  ასევე გამოიცა DVD ფორმატში, 5.1 ჟღერადობით, ისევე როგორც წინა დისკი, *A Posteriori*.

## სიმღერების სია 
### დამატებითი დისკი
## სერტიფიცირებები
## სქოლიო 
კატეგორია:ენიგმას ალბომები
კატეგორია:2008 წლის ალბომები
კატეგორია:Virgin Records-ის ალბომები
Beyond the Invisible

„**Beyond the Invisible**“ — პროექტ ენიგმას პირველი სინგლი მესამე სტუდიური ალბომიდან *Le Roi Est Mort, Vive Le Roi!*.

სინგლი 5 კომპოზიციას შეიცავს. მათ შორის არის „Light of Your Smile“, რომელიც პროექტის არც ერთ სტუდიურ დისკში არ იქნა შეტანილი. აგრეთვე ეს არის ენიგმას ერთადერთი სინგლი, რომლის რემიქსიც არ შექმნილა.

სიმღერაში მთავარი ვოკალი სანდრა კრეტუს ეკუთვნის. მიხაელ კრეტუ ასევე ასრულებს წამყვან ვოკალს. მისამღერი ლიეტუვურ ენაზე ჟღერს. სინამდვილეში, ეს არის ლიეტუვური, ხალხური სტილის სიმღერა Sajāja bramaņi, ანსამბლ Rasa-ს შესრულებით. საგულისხმოა, რომ ამ ალბომის სხვა კომპოზიციები სრულდება როგორც გრეგორიანული გალობების, ასევე ძველი ტომების სიმღერების თანხლებით (რაც უკვე ჟღერდა ალბომებში *MCMXC a.D.* და *The Cross of Changes*).

სიმღერის მუსიკალური ვიდეო ჯულიენ ტემპლს ეკუთვნის. მასში, ორი ყინულზე მოცეკვავე (სიუზანა რაჰკამო და პეტრი კოკო, ფინელები) ტყეში ციგურებით მოძრაობენ. კლიპი გადაღებული იქნა უილტშირის საგრაფოში (ინგლისი). ტბის გაყინვას ერთ კვირაზე მეტი დასჭირდა. საიმონ სკოტლენდი, ვიდეოს თანაპროდიუსერი, მოგვიანებით ფრაზას Beyond the Invisible იყენებდა საკუთარი კომპანიის სახელწოდებად.

## სიმღერების სია
*ტექსტების ავტორი — მიხაელ კრეტუ  და დევიდ ფაიერშტეინი, მუსიკა — კრეტუ*
* 2 კომპოზიციანი კომპაქტ დისკი:
# Beyond the Invisible (რადიოს ვერსია) &ndash; 4:30
# Almost Full Moon &ndash;  3:40
* 3 კომპოზიციანი კომპაქტ დისკი:
# მოკლე რადიოს ვერსია &ndash; 3:42
# რადიოს ვერსია &ndash; 4:30
# ალბომის ვერსია &ndash; 5:05
* 4 კომპოზიციანი კომპაქტ დისკი:
# Beyond The Invisible (რადიოს ვერსია) &ndash; 4:30
# Almost Full Moon &ndash; 3:42
# Beyond The Invisible (ალბომის ვერსია) &ndash; 5:05
# Light of Your Smile &ndash; 5:10
* 5 კომპოზიციანი კომპაქტ დისკი:
# Beyond the Invisible (რადიოს ვერსია) &ndash; 4:30
# Almost Full Moon &ndash; 3:42
# Beyond the Invisible (ალბომის ვერსია) &ndash; 5:05
# Light of Your Smile &ndash; 5:10
# Beyond the Invisible (მოკლე რადიოს ვერსია) &ndash; 3:42

## რესურსები ინტერნეტში 
* ინფორმაცია საიტზე Discogs

კატეგორია:ენიგმას სიმღერები
კატეგორია:1996 წლის სიმღერები
კატეგორია:1996 წლის სინგლები
ივანე თარხნიშვილი

**ივანე რამაზის ძე თარხნიშვილი** (**თარხან-მოურავი**, **თარხანოვი**; დ. 15 ივნისი [ძვ. სტ. 3 ივნისი] 1846, თბილისი, საქართველო — გ. 6 სექტემბერი [ძვ. სტ.24 აგვისტო] 1908, სანქტ-პეტერბურგი, რუსეთი) — ქართველი ფიზიოლოგი. 1863-1864 წლებში სწავლობდა პეტერბურგის უნივერსიტეტის ფიზიკა-მათემატიკური ფაკულტეტის საბუნებისმეტყველო განყოფილებაზე. 1869 წელს დაამთავრა პეტერბურგის სამედიცინო-ქირურგიული აკადემია. მეცნიერული მუშაობა ფიზიოლოგიაში სტუდენტობიდანვე დაიწყო ივანე სეჩენოვის ხელმძღვანელობით. 1871 წელს დაიცვა სადოქტორო დისერტაცია თემაზე „სიცივისა და სითბოს გავლენა ბაყაყის მგრძნობიარე ნერვებზე“. იმავე წელს თარხნიშვილი გაემგზავრა თბილისში, სადაც წაიკითხა საჯარო ლექციების კურსი ფიზიოლოგიაში. 

1873 წელს ივანე თარხნიშვილი 2 წლით გაგზავნეს საზღვარგარეთ, სადაც მუშაობდა ცნობილ მეცნიერთა ლაბორატორიებში. საზღვარგარეთიდან დაბრუნების შემდეგ მიიწვიეს პეტერბურგის სამედიცინო-ქირურგიულ აკადემიაში პრივატ-დოცენტად, ხოლო შემდეგ — პროფესორად. 1895 წელს პროგრესული შეხედულებების გამო იგი იძულებული გახდა აკადემია დაეტოვებინა. 1895-1901 წლებში ლექციებს კითხულობდა პეტერბურგის უნივერსიტეტში. 1901 წელს მიიწვიეს ბრიუსელში ფიზიოლოგიაში ლექციების წასაკითხად. მუშაობდა ფიზიოლოგიის სხვადასხვა დარგში.

განსაკუთრებით თვალსაჩინოა მის მიერ ადამიანის კანში ელექტრომამოძრავებელი ძალების აღმოჩენა სხვადასხვა გაღიზიანების საპასუხოდ და ფსიქოლოგიური მოქმედების დროს. კანში აღმოცენებულ ნელ ელექტრულ ეფექტებს მსოფლიო ლიტერატურაში „თარხანოვის ფენომენად“ იხსენიებენ. თარხნიშვილმა შეისწავლა ცენტრალური ნერვული სისტემის ფუნქციები, მათ შორის ძილისა და ჰიპნოზის მოვლენები, სეკრეციის საკითხები, ორგანიზმზე გარემოს ზემოქმედების გავლენა. ცხოველებში ბიოელექტრული მოვლენების კვლევისას აღწერა ფსიქოგალვანური რეფლექსი. ერთ-ერთმა პირველმა შეისწავლა ორგანიზმზე რენტგენის სხივების მოქმედება და შესაძლებლად მიიჩნია მათი გამოყენება ავთვისებიანი სიმსივნის სამკურნალოდ. ივანე თარხნიშვილი მუშაობდა აგრეთვე ასაკობრივი ფიზიოლოგიის საკითხებსა და სოციალური ჰიგიენის პრობლემებზე. თარხნიშვილი ეწეოდა ბიოლოგიური და სამედიცინო საკითხების ფართო პოპულარიზაციას რუსეთსა და საქართველოში — კითხულობდა ლექციებს, აქვეყნებდა სამეცნიერო-პოპულარულ ნაშრომებს. მისი ხელმძღვანელობით მრავალი ახალგაზრდა მეცნიერი აღიზარდა (შემდგომში ცნობილი ფიზიოლოგები: ბრონისლავ ვერიგო, ნაპოლეონ ციბულსკი, ვასილი ჩაგოვეცი და სხვა). 1947 წლიდან, თსსუ-ში არსებობს მისი სახელობის სამეცნიერო საზოგადოება.

## ლიტერატურა
* ხვედელიძე გ.ვ.  ივანე თარხნიშვილი. თბ., საბლიტგამი, 1947.
* სააკაშვილი მ.  გამოჩენილი ქართველი მეცნიერი ივანე თარხნიშვილი (თარხან-მოურავი). თბ., კომუნისტი, 1947.
* ერისთავი კ., სემენსკაია ე.  ი. თარხნიშვილი, თბ, ცოდნა, 1962.
* Научное наследие И.Р. Тархнишвили (Тарханова), Тб, 1962. 
* Саакашвили М.Г.  Иван Рамазович Тархнишвили (Тарханов), Тб., 1963.

## რესურსები ინტერნეტში
* ივანე თარხნიშვილი – ბიოგრაფია  

## სქოლიო
კატეგორია:ქართველი ფიზიოლოგები
ივანე
კატეგორია:საქართველოს საისტორიო და საეთნოგრაფიო საზოგადოების წევრები
ვიმარა პერეში

**ვიმარა პერეში** (, ) (დ. დაახლ. 820 — გ. 873) — პორტუგალიის საგრაფოს დამაარსებელი და მისი პირველი მმართველი (868–873).

გრაფი ვიმარა იყო ვინმე პედროს (ან პეროს) შვილი, რომლის შესახებ არანაირი ინფორმაცია არ შემონახულა. როგორც ვარაუდობენ მისი ოჯახის სამფლობელოები მდებარეობდა სამხრეთ გალისიაში. ვიმარა პერეში იყო ასტურიის მეფის ალფონსო III დიდის ვასალი, რომელმაც გრაფს გადასცა სამეფოს სამხრეთი ტერიტორია, რათა დაეცვა თავი მავრების შემოსევისაგან  და დაეწყო ბრაგის ხელახალი დასახლება. 868 წელს ვიმარა პერეში თავისი ჯარით შეიჭრა კორდოვის საემიროში და მუსლიმების ბატონობისაგან გაათავისუფლა მდინარე  მინიუსა და დუეროს შორის მოქცეული ტერიტორია. აიღო ქალაქი პორტუს კალე. მიწების დაბრუნების შემდეგ, ალფონსო დიდის თანხმობით ჩამოყალიბდა საგრაფო, რომლის მმართველიც ვიმარა პერეში გახდა.  საგრაფოს ეწოდა *Condado de Portucale* საიდანაც წარმოიშვა ქვეყნის დღევანდელი სახელწოდებაც. ოდნავ მოგვიანებით ვიმარამ დააარსა გამაგრებული დასახლება Vimaranis (ვიმარას ქალაქი; თანამედროვე გიმარაინში), რომელსაც პორტუგალიურ ლიტერატურაში „პორტუგალიის აკვანი“ ეწოდება.

ვიმარა პერეში გარდაიცვალა ლა-კორუნიაში 873 წელს. მისი მემკვიდრე გახდა ერთადერთი შვილი ლუსიდიუ ვიმარანეში. გრაფ პერეშის შთამომავლები (ვიმარა პერეშის დინასტია) საგრაფოს მართავდა 1071 წლამდე.

1968  წელს პორტუში ქალაქის მავრებიდან გამოხსნის 1000 წლისთავის პატივსაცემად საკათედრო ტაძრის წინ აღიმართა ვიმარა პერეშის ძეგლი. პორტუს და გიმარაინშის რამდენიმე ქუჩა ატარებს ვიმარა პერეშის სახელს.

## იხილეთ აგრეთვე
* პორტუგალიის საგრაფო

## რესურსები ინტერნეტში
* 
* 

## სქოლიო
კატეგორია:პორტუგალიის გრაფები
კატეგორია:დაბადებული 820
კატეგორია:გარდაცვლილი 873
ონეგა ლუსიდეში

**ონეგა ლუსიდეში** (,) (გ. 959) — პორტუგალიის საგრაფოს მე-3-ე გრაფი (895–924 წწ.). ლუსიდიუ ვიმარანეში უფროსი შვილი. გიმარაინშის პირველი გრაფის დიოგუ ფერნანდეშის ცოლი. საგრაფოს მართავდა მეუღლესთან ერთად. 

## რესურსები ინტერნეტში
* 
* 
* 

კატეგორია:პორტუგალიის გრაფები
კატეგორია:გარდაცვლილი 959
კატეგორია:დაბადების წელი უცნობია
Open Road (ალბომი)

***Open Road*** — ბრიტანელი მომღერალ და სიმღერების ავტორ გერი ბარლოუს სადებიუტო სოლო-ალბომი. იგი გამოიცა 1997 წლის 26 მაისს, ლეიბლებზე BMG და RCA. ეს არის გერის პირველი დისკი, ჩაწერილი ჯგუფიდან Take That წასვლის შემდეგ.

## სიმღერების სია
### ევროპული გამოცემა 
;შენიშვნები
* დამატებითი პროდიუსერი
* რემიქსის ავტორი
* თანაპროდიუსერი

## სერტიფიცირებები
## სქოლიო 
კატეგორია:გერი ბარლოუს ალბომები
კატეგორია:1997 წლის სადებიუტო ალბომები
კატეგორია:BMG-ის ალბომები
ლუსიდიუ ვიმარანეში

**ლუსიდიუ ვიმარანეში** (, ) (გ. 922 წლის შემდეგ) — პორტუგალიის საგრაფოს მე-2-ე გრაფი (873–895 წწ.).

## მმართველობა
ონომასტიკურ საფუძველზე დაყრდნობით, სავარაუდოდ იგი არის ვიმარა პერეშის ერთადერთი ვაჟი,  თუმცა IX-X საუკუნეების ისტორიულ წყაროებში ამ ურთიერთობის შესახებ არაფერი  არ არის ნახსენები. ვიმარა პრეშის გარდაცვალების შემდეგ ასტურიის მეფის ალფონსო III დიდის თანხმობით მისი მემკვიდრე სწორედ ლუსიდიუ გახდა. გრაფ ლუსიდიუს მმართველობის შესახებ თითქმის არაფერია ცნობილი, რაც ალბათ იმაზე მიუთითებს, რომ იგი აქტიურად არ მონაწილეობდა რეკონკისტაში. სავარაუდოდ, 895 წელს უცნობი მიზეზის შედეგად  ალფონსო III-მ ლუსიდიუ ვიმარანეში გადააყენა გრაფობის თანამდებობიდან.  

ლუსიდიუს შემდეგ ცხოვრებაზე ცნობილი ხდება მის მიერ ხელმოწერილი დოკუმენტებიდან. სავარაუდოდ გრაფობის შემდეგ იგი ცხოვრობდა მამამისის აშენებულ დასახლება გიმარაინშში. 910 წელს იგი მოიხსენიება როგორც ერთ-ერთი რეგიონის მმართველი, ხოლო 911 წელს ლუსიდიუ ადგილობრივი კრების წევრია. 

ლუსიდიუ ვიმარანეშის მიერ ხელმოწერილი უკანასკნელი დოკუმენტი დათარიღებულია 922 წლით. 927 წლის დოკუმენტი კი უკვე მას მოიხსენიებს როგორც მიწების ყოფილ მფლობელს, მაგრამ უცნობია იგი ამ დროს ცოცხალია თუ გარდაცვლილია. 

## ოჯახი
ლუსიდიუ დაქორწილებული იყო გუდილონა მენდეშzე,  კოიმბრის გრაფის შვილზე, რომელთანაც შეეძინა 6 შვილი:

* ონეგა ლუსიდეში (გ. 959) – პორტუგალიის გრაფინია (895-924 წწ). გიმარაინშის პირველი გრაფის დიოგუ ფერნანდეშის ცოლი. 
* ტედონ ლუსიდეში (გ.  942 წლის 26 სექტემბრის შემდეგ)
* ბერმუდუ ლუსიდეში (გ.  926 წლის შემდეგ)
* როდრიგუ ლუსიდეში (გ.  942 წლის 26 სექტემბრის შემდეგ)
* ალვიტუ ლუსიდეში  (გ.  950 წლის 18 დეკემბრის შემდეგ) — ცოლად ჰყავდა მუნიი დიაში (გ. დაახლ.  973 წელს), გიმარაინშის გრაფის დიოგუ ფერნანდეშის შვილი
* სუერუ (გ.  942 წლის 26 სექტემბრის შემდეგ)

## იხილეთ აგრეთვე
* პორტუგალიის საგრაფო

## რესურსები ინტერნეტში
* 
* 
* 

კატეგორია:პორტუგალიის გრაფები
კატეგორია:დაბადების წელი უცნობია
სეტუბალის მუნიციპალიტეტი

**სეტუბალის მუნიციპალიტეტი** — მუნიციპალიტეტი პორტუგალიაში, შედგება 8 სამწყსოსგან და მდებარეობს სეტუბალის ნახევარკუნძულზე, მდინარე სადუს შესართავთან, ლისაბონიდან დაახლოებით 40 კილომეტრში. 

## დემოგრაფია 
## სამწყსოები
სურათი:FreguesiasSetúbal.jpg
* გამბია-პონტეშ-ალტუ-და-გერა
* სადუ
* საუ-ლოურენსუ
* საუ-სიმაუ
* ნოსა-სენორა-და-ანუნციადა
* სანტა-მარია-და-გრასა
* საუ-ჯულიაუ
* საუ-სებასტიაუ

კატეგორია:პორტუგალიის მუნიციპალიტეტები
ქორკანდელი

მინი|მარჯვნივ|200 პქ|პანიკადილო (ქორკანდელი}

**ქორკანდელი** () —  ტაძრის შუაგულში, ჭერში ჰკიდია პანიკადილო, ანუ დიდი მრავალტოტიანი სასანთლე. პანიკადილო აინთება ღვთისმსახურების სადღესასწაულო მომენტებისას.

## ლიტერატურა
**ჟურნალი „წყარო“, N28, 1995 წ.*

კატეგორია:საეკლესიო ნივთები
რიპიდი

მინი|მარჯვნივ|120 პქ|რიპიდები (სამწერობელი)
**რიპიდი** — *(სამწერობელი)* ტარზე მიმაგრებული ლითონის წრიული ფირფიტები ქერუბიმთა გამოსახულებით. იგი დიაკვნებს უჭირავთ ძღვენის (წმ. ნაწილების) კურთხევისას. ძველად მას ამზადებდნენ ფარშევანგის ბუმბულისაგან, რათა საღვთო ძღვენი მწერთაგან დაეცვათ. ამჟამად მას მხოლოდ სიმბოლური მნიშვნელობა აქვს და გამოხატავს ციურ ძალთა მონაწილეობას წმ. ზიარების საიდუმლოში. იგი ასევე, გამოიყენება სამღვდელმთავრო მსახურებისა და საეკლესიო დღესასწაულებზე ჯვრით მსვლელობისას.

## ლიტერატურა
**ჟურნალი „წყარო“, N28, 1995 წ.*

მინი|მარცხნივ|120 პქ

კატეგორია:საეკლესიო ნივთები
კრის დე ბურგი

**კრის დე ბურგი** (, ნამდვილი სახელი - **კრისტოფერ ჯონ დეივისონი**, დ. 1948 წლის 15 ოქტომბერს არგენტინაში) — ირლანდიელი მუსიკოსი და სიმღერების ავტორი. იგი ყველაზე მეტად ცნობილია ჰიტ-სინგლით „The Lady in Red“ (1986). 1974 წლიდან დღემდე მისი კარიერა გამოირჩევა აქტიური მოღვაწეობით და ალბომების ხშირი გამოცემით. 

## დისკოგრაფია 
;სტუდიური ალბომები

* *Far Beyond These Castle Walls*, 1975
* *Spanish Train and Other Stories*, 1975 (#78 პოზიცია 1985 წელს)
* *At the End of a Perfect Day*, 1977
* *Crusader*, 1979 (#72 პოზიცია 1986 წელს)
* *Eastern Wind*, 1980 #1 ნორვეგია
* *The Getaway*, 1982 (#30 ბრიტანეთი, #1 გერმანია, #43 აშშ)
* *Man on the Line*, 1984 (#11 ბრიტანეთი, #1 გერმანია, #69 აშშ)
* *Into the Light*, 1986 (#2 ბრიტანეთი, #2 გერმანია, #1 ირლანდია, #25 აშშ)
* *Flying Colours*, 1988 (#1 ბრიტანეთი, #1 ირლანდია, #1გერმანია)
* *Power of Ten*, 1992 (#3 ბრიტანეთი, #1 გერმანია)
* *This Way Up*, 1994 (#5 ბრიტანეთი, #4 გერმანია)
* *Beautiful Dreams*, 1995 (#33 ბრიტანეთი, #29 გერმანია)
* *Quiet Revolution*, 1999 (#23 ბრიტანეთი, #6 გერმანია)
* *Timing Is Everything*, 2002 (#41 ბრიტანეთი, #12 გერმანია)
* *The Road To Freedom*, (2004 #75 ბრიტანეთი, #5 გერმანია)
* *The Storyman*, 2006 #38 ბრიტანეთი, #8 გერმანია)
* *Footsteps*, 2008 (#4 ბრიტანეთი, #9 გერმანია)
* *Moonfleet and Other Stories*, 2010
* *Footsteps 2*, 2011
* *Home*, 2012
* *A Better World*, 2016

## რესურსები ინტერნეტში 
*CdeB.com, ოფიციალური საიტი
*CdeB.net, ოფიციალური მაღაზია
*Chrisdeburgh.net , საიტი რამდენიმე ენაზე

## სქოლიო
კატეგორია:ირლანდიელი მუსიკოსები
კატეგორია:დაბადებული 1948
კატეგორია:ცოცხალი ადამიანები
Tatra T3R.PV

thumb|პრაღის ტრამვაი ტატრა T3R.PV სმიხოვის ვაგზალთან (Smíchovské nádraží)
thumb|ოსიეკის ტატრა T3R.PV-ს უკანა ხედი
thumb|ტატრა T3R.PV-ს ორვაგონიანი ბმული პლზენში
**Tatra T3R.PV** — ერთსექციური, ორურიკიანი, ცალმხრივი მიმართულების, მაღალიატაკიანი ტრამვაის ვაგონი; ტატრა T3-ის მოდერნიზაცია, რომელიც გამოიყენება განსაკუთრებულად ამორტიზებული ტატრა T3-ების განახლებისას.

## ისტორია
ზოგიერთი ტატრა T3 მეტად ცუდ მდგომარეობაშია, რის გამოც მათი აღდგენა-განახლება რთულია. ასეთი ვაგონებისათვის საჭირო გახდა მოდერნიზაციის ახალი ტიპების შემუშავება, როგორებიცაა ტატრა T3R.EV და ტატრა T3R.PV.

## მოდერნიზაცია
ასეთი მოდერნიზაცია გულისხმობს ძარას გადაკეთებას, რომლის დროსაც ვაგონს პირველი კარის დასაწყისამდე აჭრიან წინა, სახიან ნაწილს, რადგან კოროზიის (ან დეფორმაციის) გამო მისი აღდგენა დიდ შრომით და ფინანსურ დანახარჯებს ითხოვს. ამის შემდეგ ძარას უმაგრდება ახალი წინა მხარე (ე.წ. „ნიღაბი“). ეს ახალი სახიანი მხარე შესაძლოა იყოს როგორც კლასიკური ტატრა T3-ის დიზაინის (დიზაინერი: ფრანტიშეკ კარდაუსი), აგრეთვე თანამედროვე, ვარიო LF-ის მსგავსი (დიზაინერი: ფრანტიშეკ პელიკანი. ასეთი დიზაინი აქვთ მხოლოდ ოსიეკის და ვოლგოგრადის ტატრა T3R.PV-ებს).
ტატრა T3R.PV-ს ინტერიერი და მართვის პულტი ტატრა T3-ის უკანასკნელი მოდერნიზაციების ანალოგიურია. ეს ვაგონი აღჭურვილია TV Progress ელექტროაღჭურვილობით. პრაღის, ბრატისლავას და ვოლგოგრადის ტატრა T3R.PV–ებს აქვთ პანტოგრაფი (იხ.: დენმიმღები), ხოლო სხვა ქალაქებში, — ნახევარპანტოგრაფი.

## ტექნიკური მონაცემები
*სიგრძე (ქუროების გარეშე): 14 მ
*სიგანე: 2,5 მ
*სიმაღლე: 3,08 მ
*ცარიელი ვაგონის წონა: 16ტ
*ადგილების ჯამური რაოდენობა: 110 
**დასაჯდომი: 23
**დასადგომი: 87
*მაქს. რეკომენდებული სიჩქარე: 65 კმ/სთ

## რესურსები ინტერნეტში
კატეგორია:ჩეხური ტრამვაის ვაგონები
ვენერას დაბადება (მრავალმნიშვნელოვანი)

არსებობს რამდენიმე ტილო სახელწოდებით **ვენერას დაბადება**:

* „ვენერას დაბადება“ — სანდრო ბოტიჩელის ნახატი, 1482-1486 წლები
* „ვენერას დაბადება“ — უილიამ ბუგეროს ნახატი, 1879 წელი
* „ვენერას დაბადება“ — ალექსანდრე კაბანელის ნახატი, 1865 წელი

## იხილეთ აგრეთვე 
* აფროდიტე
* აფროდიტე ანადიომენა
* ვენერა
ნინოწმინდის მუნიციპალიტეტის დროშა

მინი|მარჯვნივ|200 პქ|ნინოწმინდის დროშა
**ნინოწმინდის მუნიციპალიტეტის დროშა** — ნინოწმინდის მუნიციპალიტეტის  სიმბოლო გერბთან ერთად. მიღებულია ნინოწმინდის მუნიციპალიტეტის საკრებულოს მიერ.

## აღწერილობა
დროშა გადაკვეთილია და იყოფა ორ ნაწილად. 
*I ნაწილს უჭირავს დროშის სიმაღლის 4/5. პორფირის (ძოწის) ველის ცენტრში გამოსახულია წმინდა ნინოს ოქროს ჯვარი. 
*II ნაწილი წარმოადგენს ყვითელ ველს და უჭირავს დროშის სიმაღლის 1/5 

დროშის პროპორციაა 2:3.

## რესურსები ინტერნეტში
* ნინოწმინდის მუნიციპალიტეტის დროშა და გერბი 

კატეგორია:საქართველოს მუნიციპალური დროშები
კატეგორია:ნინოწმინდის მუნიციპალიტეტი
ვენერას დაბადება (ბოტიჩელი)

**„ვენერას დაბადება“** () — იტალიელი ფერმწერის, სანდრო ბოტიჩელის ნამუშევარი. ტილო რენესანსის ეპაქაში იყო დაწერილი და დღეს ფლორენციაში ინახება.

მასზე ასახულია ვენერას (ბერძ. *აფროდიტე*) დაბადება. ჰესიოდეს თანახმად ის ზღვის ქაფიდან იშვა კუნძულ კვიპროსზე. თვით ქალღმერთი დგას ნიჟარაში, რაც მის ღვთიურ წარმომავლობაზე მეტყველებს. მარცხენა ფლანგზე ჩვენ ვხედავთ ზეფიროსს (დასავლეთის ქარს), რომელიც თავის მეუღლესთან ქლორიდასთან ერთად ნიჟარას უბერავს. მარჯვენა ფლანგზე ვენერას ერთ-ერთი გრაცია ხვდება.
## რესურსები 
* ვენერას დაბადება 
* ოქროს კვეთა. ვენერას დაბადება.

კატეგორია:სანდრო ბოტიჩელი
კატეგორია:1486 წლის ნახატები
სეტუბალის ნახევარკუნძული

right|200px|thumb|სეტუბალის ნახევარკუბძულის ქვერეგიონის რუკა
**სეტუბალის ნახევარკუნძული** არის ლისაბონის რეგიონის ქვერეგიონი. ქვერეგიონის ადმინისტრაციული ცენტრი არის სეტუბალი. ყველაზე დიდი ქალაქები: ალმადა და სეტუბალი. 

ფართობი შეადგენს 1,729კმ², პოპულაცია 2001 წლის მონაცემებით 714,589 კაცს. 

## მუნიციპალიტეტები
ქვერეგიონი დაყოფილია ცხრა მუნიციპალიტეტად. 
* ალკოშეტე
* ალმადა
* ბარსელუში
* მოიტა
* მონტიჟუ
* პალმელა
* სეიშალი
* სეზიმბრა
* სეტუბალი

## ქალაქები
ალმადა, სეტუბალი, ამორა, ბარეირო, სეიშალი, მონტიჟო, კოშტა-და-კაპარიკა.

## ძირითადი დასახლებული პუნქტები
სესიმბრა, მოიტა, პალმელა, ალკოშეტე, კოროიუში, პინალ-ნოვუ, მონტე-დე-კაპარიკა, შარნეკა-და-კაპარიკა, ტრაფარია, ლავრადიო, ბაიშა-და-ბანეირა

კატეგორია:პორტუგალიის რეგიონები
ალმადა

**ალმადა** (; ) — ქალაქი და მუნიციპალიტეტი პორტუგალიაში. მოიცავს 70.2 კმ²-ს, მდებარეობს მდინარე ტახოს სამხრეთით. მუნიციპალიტეტის მოსახლეობა 2008 წლის მიხედვით იყო 164,844 კაცი. ურბანულ ცენტრში ცხოვრობს 102,357. კაცი.

## იხილეთ აგრეთვე
*პორტუგალიის ქალაქების სია

## რესურსები ინტერნეტში
*ალმადას პორტალი 
*ალმადას სურათები
*Almada Atlético Clube 

## ლიტერატურა
* 

## სქოლიო
კატეგორია:პორტუგალიის ქალაქები
კატეგორია:პორტუგალიის მუნიციპალიტეტები
კვერთხი

მინი|მარჯვნივ|150 პქ|კვერთხი
**კვერთხი** — სპეციალური ჯოხი. უმაღლესი იერარქის რეგალია, სამწყემსო მსახურების ნიშანი, რომელიც ეპისკოპოსებს ხელთ უპყრიათ. ამზადებენ ძვლის, ხის ან ლითონისაგან. სასულიერო პირები კვერთხს ატარებდნენ, ძველი აღთქმის პერიოდშიც და იგი მიიჩნეოდა მნიშვნელოვან აქსესუარად. 

მღვდელმთავარი კვერთხით სიმბოლურად მწყემსს გამოხატავს, ვინაიდან ისე ზრუნავს თავის სამწყსოზე, როგორც მწყემსი ფარაზე. სახარებაში თავად მაცხოვარი ამბობს: „მე ვარ მწყემსი კეთილი“. მღვდელმთავარს კვერთხი გადაეცემა ეპისკოპოსად კურთხევის დროს, ლიტურგიის დამთავრების შემდეგ. იგი ეძლევა აგრეთვე არქიმანდრიტსა და იღუმენს. 

სამღვდელმთავრო კვერთხი ორნაირია, ყოველდღიური და საღვთისმსახურო: ყოველდღიური კვერთხი უფრო სადაა და უმეტესად შავი ფერის, რომელსაც ეკლესიის გარეთ ატარებს მღვდელმთავარი. ხოლო ტაძარში შესვლისთანავე გამოართმევენ ყოველდღიურ კვერთხს, შემოსავენ მანტიით და მისცემენ განსხვავებულ, გამშვენებულ საღვთისმსახურო კვერთხს, რომელიც ლიტურგიის დროს გამოიყენება.

სამღვდელმთავრო კვერთხს აქვს ღუზის ფორმის მსგავსი თავი, რომელსაც ჯვარი აგვირგვინებს. ღუზა სამღვდელმთავრო კვერთხზე მორწმუნეთა გადარჩენასა და სარწმუნოების მტრების განდევნას ნიშნავს, ხოლო ჯვარი ქრისტეს რწმენისა და გადარჩენის სიმბოლოა.

## ლიტერატურა
* *ჟურნალი „წყარო“, N28, 1995 წ.*
* *ა. ელერდაშვილი,* „უნივერსალური ენციკლოპედიური ლექსიკონი“, I-ლი გამოც. თბილისი, 2006 წ.

კატეგორია:მღვდელმსახურის შესამოსელი
მუმადონა დიაში

**მუმადონა დიაში** (; დ. 900 — გ. 968) — პორტუგალიის საგრაფოს მე-4-ე გრაფი (924–950 წწ.). ონეგა ლუსიდეშის და დიოგო ფერნანდეშის შვილი. საგრაფოს მართავდა მეუღლესთან, მენდუ I-თან ერთად.

## რესურსები ინტერნეტში
*Geneall.net

კატეგორია:პორტუგალიის გრაფები
კატეგორია:დაბადებული 900
კატეგორია:გარდაცვლილი 968
თეოფილუ ბრაგა

**თეოფილუ ბრაგა** (; დ. 24 თებერვალი, 1843, პონტა-დელგადა აზორის კუნძულები — გ. 28 იანვარი, 1924, ლისაბონი, პორტუგალია) — პორტუგალიელი მწერალი, მეცნიერი და პოლიტიკური მოღვაწე. პორტუგალიის რესპუბლიკის დროებითი მთავრობის მეთაური (1910–1911) და პრეზიდენტი (1915 წ.)

იურიდიული განათლება მიიღო კოიმბრის უნივერსიტეტში. 1872 წელს გადავიდა ლისაბონში, სადაც დაიწყო ლიტერატურული მოღვაწეობა. გამოსცა, როგორც ლექსების კრებული, ასევე ეთნოგრაფიული და ფილოსოფიური ნაშრომები. 

1878 წელს აირჩიეს პორტუგალიის პარლამენტის წევრად, სადაც შეუერთდა რესპუბლიკელ-ფედერალისტებს. გაწევრიანდა   პორტუგალიის რესპუბლიკური პარტიაში. 1910 წლის გადატრიალების შედეგად, დაამხო მონარქია და სათავეში ჩაუდგა დროებით მთავრობას.  24 აგვისტოს მოოიხსნა პრეზიდენტის ფუნქციები, ხოლო 3 სექტემბერს დატოვა პრემიერ-მინისტრის თანამდებობაც. თუმცა მანუელ ჟოზე დე არიაგას გადაგომის შემდეგ 1915 წელს აირჩიეს დროებით პრეზიდენტად მისი უფებამოსილების ვადის გასვლამდე. გარდაიცვალა 1924 წელს, დაკრძალულია ჟერონიმუშის მონასტერში. 

## რესურსები ინტერნეტში
* თ. ბრაგას ნამუშევრები პროექტში  «გუტენბერგი»

კატეგორია:პორტუგალიის პრეზიდენტები
კატეგორია:პორტუგალიის პრემიერ-მინისტრები
კატეგორია:დაბადებული 24 თებერვალი
კატეგორია:დაბადებული 1843
კატეგორია:გარდაცვლილი 28 იანვარი
კატეგორია:გარდაცვლილი 1924
რადიო მუზა

**რადიო ,,მუზა”** არის პირველი და ერთადერთი რადიოსადგური საქართველოში, რომელიც 24 საათის განმავლობაში კლასიკურ მუსიკას გადასცემს. რადიო „მუზა“ სანდრა ელისაბედ რულოვსის ინიციატივით დაარსდა. რადიოსადგურის ჩამოყალიბებაში რამდენიმე ჰოლანდიურმა ორგანიზაციამ მიიღო მონაწილეობა. 

მაუწყებლობის შესახებ ლიცენზია რადიო „მუზა“-მ 2006 წლის დეკემბერში მიიღო, ხოლო რადიოპროგრამები ეთერში 2007 წლის ზაფხულიდან გავიდა. 

2007 წლის ზაფხულიდან რადიო „მუზა“ მაუწყებლობდა მხოლოდ თბილისში, FM დიაპაზონზე 95.9. მისი მოსმენა შესაძლებელია უკვე 10 რეგიონში. 
ამით საქართველოს მოსახლეობის 90%-ს შესაძლებლობა აქვს 24 საათის განმავლობაში კლასიკურ მუსიკას უსმინოს.

## სიხშირეები
*თბილისი - FM 95.9 
*ქუთაისი - FM 101.8
*ბათუმი - FM 103.9 
*ზუგდიდი - FM 104.6 
*დმანისი - FM 107.6 
*დედოფლისწყარო - FM 102.3 
*გორი - FM 107.7  
*ახალციხე - FM 100.9  
*თელავი - FM 101.8  
*ახალქალაქი - FM 102.9 

გარდა ამისა რადიო „მუზა”-ს მოსმენა შესაძლებელია ინტერნეტის საშუალებით.

## რესურსები ინტერნეტში 
* რადიოსადგურის ოფიციალური საიტი

კატეგორია:საქართველოს რადიოსადგურები
ნუნუ II

**ნუნუ II** (; დ. ?–  გ. 1071) — პორტუგალიის საგრაფოს უკანასკნელი გრაფი (1050–1071 წწ.). 	ვიმარა პერეშის დინასტიის უკანასკნელი წარმომადგენელი. გრაფ მენდუ III-ის შვილი და მემკვიდრე. მისი სწრაფვა უფრო მეტი ავტონომია მოეტანა პორტუგალიისათვის წინააღმდეგობაში მოდიოდა გალისიის სამეფოს ინტერესებთან, რამაც გამოიწვია ნუნუ II-ის დაპირისპირება გალისიის მეფე გარსია I-თან.  1071 წლის 18 იანვარს ნუნუ II პედროსოსთან ბრძოლაში კიდეც შეეწირა ამ ინტერესებს. ნუნუ მენდეშის გარდაცვალების შემდეგ პორტუგალიის საგრაფო შეუერთდა გალისიის სამეფოს. 

## რესურსები ინტერნეტში
* ASTURIAS, GALICIA, LEON, NOBILITY

კატეგორია:პორტუგალიის გრაფები
კატეგორია:გარდაცვლილი 1071
გონსალო I მენდესი

**გონსალო I მენდესი** (, , ; დ. 925 — გ. 997) — პორტუგალიის საგრაფოს მე-5-ე გრაფი (950–997 წწ.). მუმადონა დიაშისა და მენდუ I-ის შვილი. იგი ატარებდა "პორტუგალელების დიდი გრაფის" ( *magnus dux portucalensium*) ტიტულს. იგი იყო ლეონის სამეფოს გავლენიანი პირი და ეკავა მაღალი თანამდებობები. 

## ბიოგრაფია
გონსალო მენდესი იყო მუმადონა დიაშის შვილი, პორტუგალიის პირველი გრაფის ვიმარა პერეშის შვილიშვილი. მისი ბიძა იყო ლეონის მეფე რამირო II. გრაფის ტიტული მიიღო მას შემდეგ, რაც დედამისმა საგრაფო თავის  შვილებს შორის გაანაწილა.

962 წელს, გონსალო ლეონის მეფის სანჩო I-ის წინააღმდეგ აჯანყებას ხელმძღვანელობდა, მაგრამ მალევე დანებდა და მასთან ზავი დადო. 

გონსალო აქტიურად ებრძოდა დამპყრობლებს. 964 წელს იგი საგრაფოში შემოჭრილი ვიკინგების წინააღმდეგ ლაშქრობს, ხოლო 968 წელს უკვე ნორმანებს ებრძვის. 

გონსალო მენენდესი 997 წელს ალ-მანსურის წინააღმდეგ ბრძოლაში სანტიაგო-დე-კომპოსტელასთან გარდაიცვალა. 

## ლიტერატურა
*Gonzalo Martínez Díez (2005), El condado de Castilla, 711–1038: La historia frente a la leyenda (Marcial Pons Historia).
* Alfonso Sánchez Candeira (1950), "La reina Velasquita de Lëón y su descendencia," Hispania, 10(40)

## სქოლიო
კატეგორია:პორტუგალიის გრაფები
კატეგორია:დაბადებული 925
კატეგორია:გარდაცვლილი 997
კატეგორია:ბრძოლის ველზე დაღუპული მონარქები
კატეგორია:დაბადების წელი უცნობია
პორტუგალიის საგრაფო

მინი|მარჯვნივ|200პქ|პორტუგალიის პირველი საგრაფო 1070 წელს
**პორტუგალიის საგრაფო** – სახელწოდება, რომელიც ორი ფეოდალური პერიოდის აღსანიშნავად გამოიყენება, რომელიც არსებობდა 868-1139 წწ. შორის პერიოდში თანამედროვე პორტუგალიის ტერიტორიაზე. 

**პორტუგალიის პირველი საგრაფო** () – ფეოდალური გაერთიანება, რომელიც დააარსა ვიმარა პერეშმა რეკონკისტის დაწყების შემდეგ პირენეს ნახევარკუნძულის ნაწილზე 868 წელს. ნუნუ მენდეშის გარდაცვალების შემდეგ 1071 წელს,  პორტუგალიის საგრაფო შეუერთდა გალისიის სამეფოს. 

**პორტუგალიის მეორე საგრაფო** () - ფეოდალური გაერთიანება, რომელიც დაარსდა 1093 წელს ალფონსო VI კასტილიელის მიერ, რომელმაც აღნიშნული ტერიტორია აჩუქა თავის სიძეს რეკონკისტის აქტიურ მონაწილეს, ენრიკე ბურგუნდიელს. მეორე საგრაფოს ტერიტორია მნიშვნელოვნად აღემატებოდა პირველი საგრაფოს ტერიტორიას. 

1139 წელს პორტუგალიის საგრაფომ მიიღო დამოუკიდებლობა. დამოუკიდებელი პორტუგალიის პირველი მეფე გახდა  ენრიკე ბურგუნდიელის შვილი აფონსუ I დიდი. 

## პორტუგალიის გრაფების სია
### პორტუგალიის გრაფები: ვიმარა პერეშის დინასტია 
### პორტუგალიის გრაფები: ბურგუნდიელთა დინასტია
## რესურსები ინტერნეტში
* Leite de Vasconcelos, José.*Cale e Portucale*. Opúsculos Vol. V – Etnologia (Parte I) Lisboa, Imprenta Nacional, 1938 

## იხილეთ აგრეთვე
*პორტუგალიის ისტორია
*პორტუგალიის მეფეების სია
*პორტუგალიის ისტორიის ქრონოლოგია

## რესურსები ინტერნეტში
*პორტუგალიის საგრაფო

## სქოლიო
კატეგორია:პორტუგალიის ისტორია
Abraxas (ალბომი)

***Abraxas*** — ლათინოამერიკული როკ-ჯგუფ სანტანას მეორე სტუდიური ალბომი. იგი გამოიცა მას შემდეგ, რაც ჯგუფი დიდი წარმატება გამოვიდა 1969 წლის ვუდსტოკის ფესტივალის ფარგლებში და კოლექტივის ალბომმა Santana მიიქცია ყურადღება. 1970 წლის სექტემბერში გამოსულმა ამ ფირფიტამ წარმოადგინა როკის, ბლუზის, ჯაზის, სალსას და სხვა ჟანრების სინთეზი, რამაც განაპირობა კოლექტივის და მისი ლიდერის, კარლოს სანტანას მთელი კარიერის მანძილზე მუსიკის ჟღერადობა. აგრეთვე, მუსიკალურად ეს იყო მნიშვნელოვანი გარღვევა წინა დისკთან შედარებით.

დიდი წარმატება იქონიეს ალბომის სიმღერებმა „Black Magic Woman“  და  „Oye Como Va“.

## სიმღერების სია
;შენიშვნა

მიუხედავად იმისა, რომ სიმღერების სიაში მეხუთე ნომრად მითითებულია „Se a Cabo“, ესპანურად სწორად იწერება „se acabó“.

## სერტიფიცირებები
## სქოლიო 
კატეგორია:სანტანას ალბომები
კატეგორია:1970 წლის ალბომები
Caravanserai (ალბომი)

***Caravanserai*** — ლათინოამერიკული როკ-ჯგუფ სანტანას მეოთხე სტუდიური ალბომი. ამ ალბომით ჯგუფმა შექმნა განსხვავებული ჟღერადობა, ვიდრე წინა სამ დისკზე. მიზეზი იყო დევიდ ბრაუნის წასვლა და ახალი წევრების, დაგ როუჩისსა და ტომ რატლის, ასევე არმანდო პერაზას (პერკუსიონისტ მაიკლ კარაბელოს მაგივრად) გამოჩენა. მიუხედავად ამისა, დისკმა დიდი პოპულარობა იქონია და 1972 წელს ბილბორდის ჩარტის 2000-ეულის #10 პოზიციაზეც მოხვდა.

## სიმღერების სია
### მხარე 1
#Eternal Caravan of Reincarnation (რატლი/შონი/შრივი) – 4:28
#Waves Within (როუჩი/როული/სანტანა) – 3:54
#Look Up (To See What's Coming Down) (როუჩი/როული/სანტანა) – 3:00
#Just in Time to See the Sun (როული/სანტანა/შრივი) – 2:18
#Song of the Wind (როული/სანტანა/შონი) – 6:04
#All the Love of the Universe (სანტანა/შონი) – 7:40

### მხარე 2
#Future Primitive (არეასი/ლუისი) – 4:12
#Stone Flower (ანტონიო ჯობიმი/სანტანა/შრივი) – 6:15
#La Fuente del Ritmo (ლუისი) – 4:34
#Every Step of the Way (შრივი) – 9:05

## სერტიფიცირებები
## სქოლიო 
კატეგორია:სანტანას ალბომები
კატეგორია:1972 წლის ალბომები
კაცობურის აღკვეთილი

**კაცობურის აღკვეთილი** — აღკვეთილი  საქართველოში, მდებარეობს აბაშის მუნიციპალიტეტში. 

კაცობურის აღკვეთილი 1996 წელს დაარსდა და მისი საერთო ფართობი 295 ჰექტარს შეადგენს. იგი თბილისიდან 300 კილომეტრში, აბაშის მუნიციპალიტეტის სამხრეთ დასავლეთ ნაწილში მდებარეობს. აღკვეთილის ტერიტორია ძირითადად ვაკეა — მისი მაქსიმალური სიმაღლე ზღვის დონიდან 40 მეტრს არ აღემატება. აქ ძირითადად გავრცელებულია ალუვიური თიხნარ-ქვიშნარი, მცირე ფართობებზე გვხვდება ნეშომპალა თიხნარ-სილნარი ნიადაგები. კაცობურის აღკვეთილის ტერიტორიაზე მიედინება მდინარე რიონი. 

## კლიმატი
ჰავა კოლხეთის დაბლობისთვის დამახასიათებელია – წლიური საშუალო ტემპერატურა იანვარში არის მინიმუმ - 4 გრადუსი, მაქსიმალური კი +22 გრადუსი. წლიური ნალექების საერთო რაოდენობა შეადგენს 17757 მმ-ს. 

## ფლორა
წარსულში ამ ტერიტორიაზე ნამდვილი კოლხური ტყეები ყოფილა გავრცელებული. ამჟამად შემორჩენილია ამ ტყეთა ძლიერ სახეშეცვლილი ნაშთები. ამჟამად, კაცობურის აღკვეთილში მცენარეულობის ძირითად ფონს მურყნარები ქმნიან, სადაც ძირითად ტყისშემქნელ სახეობასთან ასოცირებულია ლაფანი, იფანი და სხვ. აღკვეთილის ტყით დაფარულ ფართობებზე გვხვდება აგრეთვე თეთრი აკაცია, თხმელა და ტირიფი.

## ფაუნა
კაცობურის აღკვეთილში ფაუნა შედარებით ღარიბია. ჩლიქოსნებიდან აქ გვხვდება: გარეული ღორი და შველი. მტაცებლებიდან კი – მგელი, კურდღელი, ტურა, წავი.

ფრინველთაგან კი აქ მხოლოდ რამდენიმე სახეობის ფრინველი გვხვდება: ქედანი, რუხი ყანჩა, სკვინჩა, გარეული იხვი, თეთრთვალა ყვინთია, მიმინო, ქორი და სხვა. აღსანიშნავია აგრეთვე კოლხური ხოხობის პოპულაციის არსებობა.

## იხილეთ აგრეთვე 
* საქართველოს დაცული ტერიტორიები

## რესურსები ინტერნეტში
* კაცობურის დაცული ტერიტორია

კატეგორია:საქართველოს აღკვეთილები
ამერიკუ ტომაში

**ამერიკუ დეუშ რუდრიგეშ ტომაში** ან **ამერიკუ ტომაში** (; დ. 19 ნოემბერი, 1894 — გ. 18 სექტემბერი, 1987) — პორტუგალიელი ადმირალი და პოლიტიკური მოღვაწე. 

პროფესიონალი მეზღვაური. 1944 წელს სამხედრო-საზღვაო ფლოტის მინისტრი. 1958 წელს სუფთა ფორმალური არჩევნების შედეგად  (სალაზარის დიქტატურის დროს) აირჩიეს რესპუბლიკის პრეზიდენტად. აღნიშნულ თანამდებობაზე შეცვალა ფრანცისკო კრავეირო ლოპიში. პარლამენტმა ხელახლა აირჩია 1965 და 1972 წწ. თავდაპირველად ასრულებდა ცერემონილალურ ფუნქციას, მაგრამ 1968 წელს გაზარდა თავისი საპრეზიდენტო უფლებამოსილება, რათა თანამდებობიდან გადაეყენებინა ავადმყოფი სალაზარი და დაენიშნა ახალი პრემიერ-მინისტრი  მარსელუ კაეტანუ. 

დაამხეს  1974 წლის 25 აპრილს  «მიხაკების რევოლუციის» შედეგად, გადატრიალების შემდეგ გაიქცა ბრაზილიაში, სამშობლოში დაბრუნება მხოლოდ 1980 წელს შესძლო. 

კატეგორია:პორტუგალიის პრეზიდენტები
კატეგორია:დაბადებული 19 ნოემბერი
კატეგორია:დაბადებული 1894
კატეგორია:გარდაცვლილი 18 სექტემბერი
კატეგორია:გარდაცვლილი 1987
კატეგორია:დამხობილი პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ლისაბონში დაბადებულები
კირილე პაჭკორია

**კირილე პაჭკორია** (დ. 23 აპრილი, 1889 — გ. 28 თებერვალი, 1967) — ქართველი მომღერალი. 

## ბიოგრაფია 
კირილე პაჭკორია დაიბადა 1889 წლის 23 აპრილს წალენჯიხის მუნიციპალიტეტის სოფელ ლიაში. დაწყებითი განათლება ფოთის საქალაქო სასწავლებელში მიიღო. ფოთშივე გაიცნო კირილემ ქართული სიმღერის დიდი მოამაგე ავქსენტი მეგრელიძე, რომლის გუნდშიაც ოთხი წელი იმღერა (1903-1907). მან შეისწავლა ბევრი სიმღერისა და საგალობლის ყველა ხმა. 1908 წელს პაჭკორიების ოჯახი საცხოვრებლად გუდაუთაში გადავიდა. სწორედ აქ წარდგა კირილე პაჭკორია მსმენელის წინაშე, როგორც დამოუკიდებელი ლოტბარი. პარალელურად გუდაუთიდან სოხუმში ჩადიოდა, სადაც ძუკუ ლოლუას გუნდში მღეროდა. ძუკუს ძალიან მოსწონდა კირილეს ხმა და შესრულების წმინდა ხალხური მანერა. კირილეს ხშირად უმღერია მაღალი ხმა ძუკუ ლოლუასთან და რემა შელეგიასთან ერთად ტრიოში. 

1918 წელს კირილე პაჭკორიამ ოჩამჩირეში დააარსა გუნდი. 1921 წლის 9 აგვისტოს მოულოდნელად გარდაიცვალა ძუკუ ლოლუა. მის გუნდს კიწი გეგეჭკორი ჩაუდგა სათავეში, მოადგილედ და ადმინისტრატორად კი კირილე პაჭკორია დაინიშნა. 1925 წლიდან ძუკუ ლოლუას სახელობის გუნდს სათავეში კირილე პაჭკორია ჩაუდგა. მას ხალხური სიმღერების საუკეთესო ცოდნასთან ერთად ხელმძღვანელობის შესანიშნავი უნარიც აღმოაჩნდა. მალე გუნდი საქართველოში ერთ-ერთ ყველაზე მობილურ და ორგანიზებულ მხატვრულ კოლექტივად იქცა. პირველად სწორედ ამ გუნდმა გაიტანა ქართული ხალხური სიმღერა საქართველოს გარეთ ასეთი ფართო მასშტაბით. კირილე პაჭკორიას შემოქმედებით ბიოგრაფიაში ძალზე მნიშვნელოვანი თარიღი იყო 1937 წელი, როდესაც მოსკოვში ჩატარდა საქართველოს ლიტერატურისა და ხელოვნების პირველი დეკადა, სადაც დასავლეთ საქართველოს ეთნოგრავიულმა გუნდმა ფურორი მოახდინა.

კირილე პაჭკორიას მიენიჭა შრომის წითელი დროშის ორდენი. 1939 წლის ბოლოს აღმოსავლეთ და დასავლეთ საქართველოს სახელმწიფო ეთნოგრაფიული გუნდები გაერთიანდნენ ქართული ხალხური სიმღერისა და ცეკვის სახელმწიფო ანსამბლად. 1946 წელს კირილე პაჭკორიას მიენიჭა საქართველოს ხელოვნების დამსახურებული მოღვაწის წოდება. 1967 წლის 28 თებერვალს იგი გარდაიცვალა. დაკრძალულია თბილისში.

## რესურსები ინტერნეტში
კატეგორია:დაბადებული 23 აპრილი
კატეგორია:დაბადებული 1889
კატეგორია:გარდაცვლილი 28 თებერვალი
კატეგორია:გარდაცვლილი 1967
კატეგორია:ქართველი ლოტბარები
კატეგორია:ქართველი მუსიკოსები
კატეგორია:შრომის წითელი დროშის ორდენის კავალრები
Rock Dust Light Star

***Rock Dust Light Star*** — ეისიდ-ჯაზ/ფანკ-ჯგუფ Jamiroquai-ს მეშვიდე სტუდიური ალბომი. იგი 2010 წლის 1 ნოემბერს გამოიცა, ლეიბლებზე Universal და Mercury. ალბომიდან პირველი სინგლის სახით გამოვიდა White Knuckle Ride, ხოლო მეორე სინგლის სახით - Blue Skies. ორივე სინგლის მუსიკალური ვიდეო განთავსდა ინტერნეტში 2010 წლის 24 სექტემბერს. ალბომის მესამე სინგლია Lifeline, რომელიც 2011 წლის 24 იანვარს გამოვიდა.

## სიმღერების სია
* **იაპონური გამოცემის დამატება**
: 13. "That's Not The Funk I Want" - 3:25

*  სპეციალური გამოცემის დამატებები
# All Good In The Hood (აკუსტიკური ვერსია) - 3:39
# Angeline - 3:29
# Hang It Over - 4:50
# Rock Dust Light Star (ჩაწერილი ცოცხლად პალეოში) - 5:42
# White Knuckle Ride (ალან ბრექსის მიქსი) - 3:17
# Blue Skies (ფრედ ფალკეს მიქსი) - 4:08

## პერსონალი 
*ჯეი კეი: ვოკალი
*დერიკ მაკ-კენზი: დასარტყმელი საკრავები
*სოლა აკინგბოლა: პერკუსია
*რობ ჰარისი: გიტარა
*მეტ ჯონსონი: კლავიშებიანი საკრავები
*პოლ ტერნერი: ბას გიტარა
*ჰეზელ ფერნანდესი, ვალერი ეტიენი: ბეკ-ვოკალები
*ჯეიმზ რასელი: საქსოფონი, ფლეიტა
*ჯიმ კორი: საქსოფონები
*მალკოლმ სტრეჩენი: ფლუგელი, საყვირი
*საიმონ ჰეილი:
სიმებიანი ინსტრუმენტები

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:Jamiroquai-ს ალბომები
კატეგორია:2010 წლის ალბომები
კატეგორია:Universal Music Group-ის ალბომები
კატეგორია:Mercury Records-ის ალბომები
ფუნშალი

**ფუნშალი** () — მადეირას დედაქალაქი და მუნიციპალიტეტის უდიდესი ქალაქი. ქალაქის მოსახლეობა შეადგენს 100 526 კაცს. უკვე 5 საუკუნეზე მეტია რაც დედაქალაქის სტატუსს ატარებს.

## ისტორია 
ქალაქი დაარსდა 1452 წელს.

## დემოგრაფია 
## ცნობილი ადამიანები 
* კრიშტიანუ რონალდუ – ცნობილი ფეხბურთელი, იუვენტუსის მოთამაშე.

## ლიტერატურა 
* 

## რესურსები ინტერნეტში 
* ოფიციალური საიტი

## სქოლიო 
კატეგორია:პორტუგალიის ქალაქები
კატეგორია:პორტუგალიის მუნიციპალიტეტები